סם קלנסי

סם קלנסי הבן (באנגלית: Sam Clancy, Jr; נולד ב-4 במאי 1980) הוא כדורסלן אמריקאי המשחק בעמדת הפאוור פורוורד והסנטר. גובהו 2.02 מטר.

קריירה 
קלנסי למד באוניברסיטת דרום קליפורניה (USC) בחוג לסוציולוגיה ושיחק כדורסל בנבחרת הקולג'. בשנת 2001 נרשם לדראפט ה-NBA, אך לבסוף לא השתתף בו, ושיחק עוד שנה במכללה ובסופה נבחר לשחקן השנה, ולחמישייה השנייה של העונה של Associated Press. הוא סיים את הקריירה שלו במכללה במקום הראשון בכל הזמנים בחסימות (195), שלישי בנקודות (1,657), שני בריבאונדים (839) וחמישי בחטיפות (134).

בשנת 2002 נבחר קלנסי בדראפט ה-NBA על ידי פילדלפיה 76' במקום ה-45, אך לא שיחק בעונה הראשונה שלו עקב פציעה בברך. הוא עבר לשחק באיידהו סטאמפיד מליגת ה-CBA ובסופה נבחר לשחקן המצטיין ולשחקן ההגנה של העונה (2004/5).

בעונות שלאחר מכן נדד בין קבוצות שונות ברחבי העולם: הירקליס סלוניקי, קראקס, אינצ'ון, אוניקס קאזאן, אוראל גרייט, צסק"א סמרה, ויאדוליד ולה-מאן סארת.

בנובמבר 2009 חתם קלנסי בבני השרון מליגת העל הישראלית והעמיד ממוצעים של 10.6 נקודות, 7.4 ריבאונדים ו-1.4 אסיסטים.
בספטמבר 2010 חתם קלנסי בהפועל ירושלים המשחקת בליגת העל וביורוקאפ.

קישורים חיצוניים

כדורסלני אוניברסיטת דרום קליפורניה
כדורסלני הפועל ירושלים
כדורסלני בני השרון
כדורסלני פילדלפיה 76'
כדורסלני איידהו סטמפיד (CBA)
כדורסלני לה-מאן סארת
כדורסלני אוניקס קאזאן
כדורסלני אורל גרייט
כדורסלני צסק"א סמרה
כדורסלני הירקליס סלוניקי
כדורסלנים אפרו-אמריקאים
כדורסלנים אמריקאים
כדורסלני פייטוויל פטריוטס
בחירות דראפט של פילדלפיה 76'
פנסילבניה: כדורסלנים
אמריקאים שנולדו ב-1980
פיטסבורג: אישים